RESOLUCIÓN do 13 de decembro de 2011 pola que se resolve a convocatoria das bolsas para estadías de investigación no estranxeiro e en centros españois situados fóra da Comunidade Autónoma de Galicia, correspondentes ao Plan Galego de Investigación, Innovación e Crecemento 2011-2015 para o ano 2011, cofinanciadas polo Fondo Social Europeo (FSE).
Consellería de Educación e Ordenación Universitaria — III. Outras disposicións — 21/12/2011

A Orde da Consellería de Educación e Ordenación Universitaria do 19 de setembro de 2011 (DOG número 187, do 29 de setembro), aproba as bases que rexerán a convocatoria de bolsas para estadías de investigación correspondentes ao Plan Galego de Investigación, Innovación e Crecemento 2011-2015 para o ano 2011.
Nos artigos 2 e 4 da mencionada orde de convocatoria determínase quen poderá ser beneficiario destas axudas, así como a documentación que se deberá presentar para poder obter unha axuda.
Pola súa banda, no artigo 6 (Avaliación e selección das solicitudes) da devandita orde establécese que a avaliación das solicitudes admitidas a fará a comisión de selección conforme os criterios de avaliación e selección establecidos neste mesmo artigo 6.
En consecuencia, de acordo co establecido no artigo 7 das bases da convocatoria, e atendendo á proposta de concesión elevada pola citada comisión de selección, na súa reunión do 28 de novembro de 2011, a través da Secretaría Xeral de Universidades,
Primeiro. Conceder as bolsas para estadías de investigación no estranxeiro e en centros españois fóra de Galicia aos solicitantes que se relacionan no anexo I desta resolución, para a realización de investigación nos destinos que se sinalan, durante o período de tempo e na contía que se indican en cada caso.
Segundo. As axudas concedidas, que se financian con cargo á aplicación orzamentaria 09.02.561B.444.0 dos orzamentos xerais da Comunidade Autónoma de Galicia para o ano 2011, correspóndense coa distribución que se indica na táboa seguinte:
(*) A aplicación orzamentaria 09.02.561B.444.0 está dotada parcialmente con Fondo Social Europeo (FSE). Neste caso, as bolsas terán un cofinanciamento do 80% e integraranse no marco do Programa operativo FSE Galicia 2007 – 2013, eixe 3, tema prioritario 74.
Por isto, os beneficiarios das axudas deberán cumprir as normas recollidas no Regulamento (CE) 1828/2006, da Comisión, do 8 de decembro, polo que se fixan normas de desenvolvemento para o Regulamento (CE) 1083/2006, do Consello, polo que se establecen as disposicións xerais relativas ao Feder, ao FSE e ao Fondo de Cohesión; no Regulamento (CE) n.º 1081/2006, do Parlamento Europeo e do Consello, do 5 de xullo de 2006, relativo ao FSE e polo que se derroga o Regulamento (CE) n.º 1748/1999; as normas de información e publicidade dos fondos contidos no Regulamento 1828/2006, da Comisión, do 8 de decembro (L 371/1, DOUE do 27 de decembro), e no resto de normativa que resulte de aplicación.
Terceiro. Todas as solicitudes para as cales se propón o seu financiamento cumpren os requisitos establecidos nas correspondentes bases da convocatoria.
Cuarto. Os beneficiarios, con relación á compatibilidade ou incompatibilidade con outras axudas, ingresos ou recursos para a mesma finalidade, e aos prazos e forma de xustificación do cumprimento da finalidade para a cal se concede a bolsa, así como ao libramento da subvención, ateranse ao disposto nos artigos 4 e 8 da mencionada orde.
Quinto. As solicitudes que figuran relacionadas no anexo II desta resolución entenderase que resultaron desestimadas de acordo coas causas que nel se indican.
Sexto. Contra esta resolución, que esgota a vía administrativa, os interesados poderán interpoñer recurso potestativo de reposición, ante o conselleiro de Educación e Ordenación Universitaria, no prazo dun mes a partir do día seguinte ao da publicación da resolución no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 13 de decembro de 2011.
Resulta as causas de exclusión que a continuación se expoñen:
4. Respecto á duración da estadía:
a) Non se axusta ao establecido no artigo 3 da orde de convocatoria.
e) Non se axusta ao establecido no artigo 2 da orde de convocatoria.
5. O solicitante non pertence a ningunha das categorías indicadas no artigo 1 da orde de convocatoria.
6. Respecto á carta de invitación do centro receptor:
a) Non se presenta.
e) Non é orixinal nin copia cotexada.
7. Respecto á autorización ou informe de conformidade para realizar a estadía:
f) O documento presentado non é correcto.
8. Respecto o plan de traballo:
f) Non contén o interese ou idoneidade do centro de realización da estadía.